b'\n_START_ARTICLE_\nKlaip\xc4\x97dos \xc5\xbdemynos gimnazija\n_START_SECTION_\nIstorija\n_START_PARAGRAPH_\n\xe2\x80\x9e\xc5\xbdemynos\xe2\x80\x9c gimnazija darb\xc4\x85 prad\xc4\x97jo 1965\xc2\xa0m. rugs\xc4\x97jo 1-\xc4\x85j\xc4\x85 dien\xc4\x85. Susirinko 1313 mokini\xc5\xb3, 51 pedagogas. Pirmasis direktorius\xc2\xa0\xe2\x80\x93 Bronius Ma\xc5\xbeonas. Mokslo metai prasid\xc4\x97jo pav\xc4\x97luotai. Buvo suformuotos dvi klas\xc4\x97s su sustiprintu vokie\xc4\x8di\xc5\xb3 kalbos mokymu. Jau pirmaisiais 1965/1966\xc2\xa0m. miesto meno saviveiklos ap\xc5\xbei\xc5\xabroje ir spartakiadoje laim\xc4\x97tos pirmos vietos. Nuo 1968\xc2\xa0m. mokyklai vadovavo Janina Gureckien\xc4\x97. Direktor\xc4\x97 sugeb\xc4\x97jo sutelkti kolektyv\xc4\x85 k\xc5\xabrybiniams ie\xc5\xa1kojimams: buvo kuriama kabinetin\xc4\x97 darbo sistema mokykloje, tobulinami pamok\xc5\xb3 tipai, sukurti 9 ra\xc5\xa1om\xc5\xb3j\xc5\xb3 lent\xc5\xb3 variantai, mokomajai technikai pritaikyti ra\xc5\xa1omieji stalai._NEWLINE_Nuo 1970\xc2\xa0m. mokykla dirba kabinetine sistema. Stipr\xc4\x97jo mokyklos materialin\xc4\x97 baz\xc4\x97. 1979\xc2\xa0m. mokykla sportini\xc5\xb3 bazi\xc5\xb3 ap\xc5\xbei\xc5\xabroje laim\xc4\x97jo I viet\xc4\x85. 1983\xe2\x80\x931995\xc2\xa0m. mokyklai vadovavo Algirdas Janu\xc5\xa1ka. Jis daug d\xc4\x97mesio skyr\xc4\x97 menini\xc5\xb3 kolektyv\xc5\xb3 veiklai: 1985\xc2\xa0m. mokykla u\xc5\xbe meno saviveikl\xc4\x85 apdovanota Did\xc5\xbeiuoju gintaro prizu. 1995\xe2\x80\x931999\xc2\xa0m. mokyklai vadovavo Regina Petreikien\xc4\x97. Naujas mokymo turinys reikalavo nauj\xc5\xb3 darbo form\xc5\xb3 ir metod\xc5\xb3. Buvo kuriama demokrati\xc5\xa1ka ir darbinga atmosfera; tobulinami mokymo metodai, diegiami projektiniai darbai. 1998\xc2\xa0m. gegu\xc5\xbe\xc4\x97s 28 d. Klaip\xc4\x97dos miesto tarybos nutarimu Nr. 97 mokyklai suteiktas \xe2\x80\x9e\xc5\xbdemynos\xe2\x80\x9c vardas. Nuo 1999\xc2\xa0m. mokyklai vadovauja Rita Podoliankien\xc4\x97.'